Otavalas

Otavalas (, ) – miestas šiaurės Ekvadore, Imbaburos provincijoje, 110 km į šiaurę nuo Kito. Išsidėstęs tarpukalnių slėnyje, tarp Imbaburos, Kotakačio ir Mochandos ugnikalnių. Miesto apylinkėse telkšo keletas vaizdingų lagūnų (San Pablo ir kt.).

Otavalas yra tradicinės kečujų kultūros centras. Gaminami rankų darbo tekstilės gaminiai, odos dirbiniai, medžio raižiniai, prekiaujama derlingose ugnikalnių pašlaitėse išauginta žemės ūkio produkcija. Svarbus turistinis centras.

Ekvadoro miestai